นายกรัฐมนตรี ชี้แจงการอภิปรายไม่ไว้วางใจ ตอบคำถามยกชุด
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการอภิปรายไม่ไว้วางใจรัฐมนตรีเป็นรายบุคคล ต่อกรณีถูกกล่าวหาทั้งในเรื่องของสำนักงานตำรวจแห่งชาติ โดยนายกรัฐมนตรีได้กล่าวว่าขอขอบคุณข้อมูลทุกอย่าง ซึ่งอะไรที่เป็นประโยชน์ก็จะนำเข้าสู่กระบวนการต่อไป ดำเนินการต่อไปส่วนกรณีการชุมนุมและการให้สิทธิเสรีภาพนั้นก็ยืนยันว่า รัฐบาลให้สิทธิเสรีภาพอย่างเต็มที่ภายใต้กรอบของกฎหมาย ยืนยันว่าไม่มีการจำกัดสิทธิ์ และมีความเป็นห่วงกลุ่มเยาวชนเพราะไม่อยากให้ถูกดำเนินคดี จึงได้มีการทำความเข้าใจให้ปฏิบัติตามกรอบของกฎหมายโดยฝากไปถึงผู้อภิปรายว่าบางกรณีอยู่ในกระบวนการของศาลดังนั้นการยกเรื่องมาอภิปรายจะต้องรับผิดชอบหากมีการละเมิดอำนาจศาลด้านการดูแลพื้นที่ชายแดนที่ติดกับประเทศเพื่อนบ้าน ยืนยันว่า รัฐบาลจะทำให้ดีที่สุดแต่จะทำให้ถูกใจคนทุกกลุ่มคงทำไม่ได้เพราะเรื่องของประเทศเพื่อนบ้านก็เป็นเรื่องภายในของเขาเราจะเข้าไปก้าวล่วงไม่ได้ ส่วนกรณีการดำเนินการด้านมนุษยธรรม เราก็ยังดำเนินการมาอย่างต่อเนื่องในอดีตที่ผ่านมามีการรับผู้พยบหลายแสนคน ซึ่งปัจจุบันก็ยังมีอยู่ในพื้นที่ที่จัดสรรเป็นพื้นที่ปลอดภัยอีกเป็น 100,000 คน ซึ่งเราต้องดูแลตามหลักมนุษยธรรมและกรณีหากมีการปฎิบัติการทางทหารที่รุกล้ำเขตแดน รัฐบาลก็มีนโยบายตอบโต้เป็นลำดับขั้นตอน ที่ต้องคำนึงถึงความสัมพันธ์ระหว่างประเทศในระยะยาวในฐานะประเทศเพื่อนบ้านส่วนการถูกกล่าวหาว่า นายกรัฐมนตรีเวลาเดินทางไปยังต่างประเทศแล้วไม่เป็นที่ต้อนรับนั้น นายกรัฐมนตรีระบุว่าการนำภาพบางส่วน บางตอนแล้วมา อภิปรายกล่าวหาว่าตนเองไม่เป็นที่ต้อนรับนั้น ตนเองก็อยากจะบอกว่า ผู้อภิปรายยังไม่เคย ได้ดำรงตำแหน่งที่ต้องถูกเชิญไปในงานลักษณะดังกล่าว ก็คงจะไม่รู้ข้อมูลจึงขอให้ถึงคราวถึงเวลาของท่านได้ดำรงตำแหน่งเสียก่อนท่านอาจจะเข้าใจมากขึ้นในกรณีของกองทุนกู้ยืมเพื่อการศึกษา(กยศ.) ยืนยันว่า รัฐบาลได้ใช้มาตรการทุกอย่างดูแลเป็นอย่างดีโดยคำนึงถึงการสร้างความรับผิดชอบให้กับผู้กู้ยืมซึ่งก็แปลกใจที่ผู้อภิปรายทำไมถึงอยากปลูกฝังให้คนไม่รู้จักการรับผิดชอบโดยการใช้หนี้ที่กู้ยืมมาส่วนกรณีที่ถูกกล่าวหาว่า รัฐบาลใช้โปรแกรมเพกาซัสเพื่อแอบติดตามฝ่ายตรงข้ามนั้นว่า ตนเองยืนยันว่า ไม่ให้ค่าในเรื่องดังกล่าวและจะไม่ยอมเสียงบประมาณ โดยเปล่าประโยชน์เพื่อมาติดตามข้อมูลฝ่ายตรงข้ามตามที่ถูกกล่าวหาเพราะสามารถเข้าไปดูในโซเชียลมีเดียก็ได้โดยไม่ต้องเสียค่าใช้จ่ายและในช่วงท้ายของการชี้แจงนายกรัฐมนตรี กล่าวว่า ขอฝากเตือนไปยังผู้อภิปรายทุกคนในกรณีการพาดพิงไปถึงบุคคลภายนอก การใช้คำพูดที่รุนแรง ต่อตนเองและครอบครัว เกินขอบเขตตนเองก็จะดำเนินคดีกลับคืนเช่นกัน เพราะถือว่าการอภิปรายผู้พูดจะต้องรับผิดชอบต่อคำพูดที่เกิดขึ้น ยืนยันว่าตนเองไม่เคยหยาบคาย หรือแสดงกริยาที่ไม่สุภาพ เพราะการอภิปรายในครั้งนี้ ก็เป็นการตั้งคำถามซ้ำเดิมที่ตนเองตอบมาหลายครั้งจึงมองว่ามีเรื่องสำคัญกว่าที่จะต้องคิด ในสภาวะการณ์ที่ประเทศเจอกับปัญหาอย่างรอบด้านเพื่อแก้ปัญหาให้กับประชาชน